CELEX: 22011D0165
Language: hr
Date: 2011-12-19 00:00:00
Title: Odluka Zajedničkog odbora EGP-a br. 165/2011 od 19. prosinca 2011. o izmjeni Priloga XIII. (Promet) Sporazumu o EGP-u

11/Sv. 089
            
            
               HR
            
            
               Službeni list Europske unije
            
            
               472
            
         22011D0165
   
               L 076/57
            
            
               SLUŽBENI LIST EUROPSKE UNIJE
            
            
               19.12.2011.
            
         
      ODLUKA ZAJEDNIČKOG ODBORA EGP-a
   br. 165/2011
   od 19. prosinca 2011.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 152/2011 od 2. prosinca 2011. (1)
               
            
         
               (2)
            
            
               Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba, Uredba (EZ) br. 550/2004 Europskog parlamenta i Vijeća od 10. ožujka 2004. o pružanju navigacijskih usluga zračnog prometa na jedinstvenom europskom nebu, Uredba (EZ) br. 551/2004 Europskog parlamenta i Vijeća od 10. ožujka 2004. o organizaciji i korištenju zračnog prostora na jedinstvenom europskom nebu i Uredba (EZ) br. 552/2004 Europskog parlamenta i Vijeća od 10. ožujka 2004. o interoperabilnosti Europske mreže za upravljanje zračnim prometom unijete su u Sporazum Odlukom Zajedničkog odbora EGP-a br. 67/2006 od 2. lipnja 2006. s posebnim prilagodbama za pojedine države (2).
            
         
               (3)
            
            
               Uredbu (EZ) br. 1108/2009 Europskog parlamenta i Vijeća od 21. listopada 2009. o izmjeni Uredbe (EZ) br. 216/2008 u području aerodroma, upravljanja zračnim prometom i usluga u zračnoj plovidbi i o stavljanju izvan snage Direktive 2006/23/EZ treba unijeti u Sporazum (3).
            
         
               (4)
            
            
               Direktivu 2006/23/EZ Europskog parlamenta i Vijeća (4), koja je unesena u Sporazum, stavljena je izvan snage Uredbom (EZ) br. 1108/2009, iako bi ju trebalo i dalje primjenjivati, i staviti izvan snage onog dana, kad se mjere navedene u članku 8.c stavku 10. Uredbe 216/2008, kako je izmijenjena Uredbom (EZ) br. 1108/2009, postaju primjenjive na temelju Sporazuma,
            
         DONIO JE OVU ODLUKU:
   Članak 1.
   Prilog XIII. Sporazumu mijenja se kako slijedi:
   
               (1)
            
            
               U točku 66.n (Uredba (EZ) br. 216/2008 Europskog parlamenta i Vijeća) umeće se sljedeća alineja:
               
                           „—
                        
                        
                           
                              32009 R 1108: Uredba (EZ) br. 1108/2009 Europskog parlamenta i Vijeća od 21. listopada 2009. (SL L 309, 24.11.2009., str. 51.).”;
                        
                     
         
               (2)
            
            
               U točku 66.z (Direktiva 2006/23/EZ Europskog parlamenta i Vijeća) dodaje se sljedeće:
               „U smislu ovog Sporazuma vrijede odredbe ove Direktive sa sljedećim prilagodbama:
               Ova se Direktiva primjenjuje do dana kad se u okviru Sporazuma započnu primjenjivati mjere iz članka 8.c stavka 10. Uredbe (EZ) br. 216/2008 kako je izmijenjena Uredbom (EZ) br. 1108/2009.”;
            
         
               (3)
            
            
               Tekst točke 66.z (Direktiva 2006/23/EZ Europskog parlamenta i Vijeća) briše se s učinkom od dana kad se u okviru Sporazuma započnu primjenjivati mjere iz članka 8.c stavka 10. Uredbe (EZ) br. 216/2008 kako je izmijenjena Uredbom (EZ) br. 1108/2009.
            
         Članak 2.
   Tekst Uredbe (EZ) br. 1108/2009 na islandskom i norveškom jeziku, koji se objavljuje u Dodatku o EGP-u Službenom listu Europske unije, vjerodostojan je.
   Članak 3.
   Ova Odluka stupa na snagu 20. prosinca 2011. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a, ili na dan stupanja na snagu Odluke Zajedničkog odbora EGP-a br. 163/2011 od 19. prosinca 2011., ovisno od datuma koji nastupi kasnije (5)
       (6).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
   
      Sastavljeno u Bruxellesu 19. prosinca 2011.
      
         
            Za Zajednički odbor EGP-a
         
         
            Predsjednik
         
         Kurt JÄGER
         
      
   
   
      (1)  SL L 76, 15.3.2012., str. 36.
   
      (2)  SL L 245, 7.9.2006., str. 18.
   
      (3)  SL L 309, 24.11.2009., str. 51.
   
      (4)  SL L 114, 27.4.2006., str. 22.
   
      (5)  Ustavni zahtjevi nisu navedeni.
   
      (6)  SL L 76, 15.3.2012., str. 51.